hotchpotch/miracl-hf-unified huggingface dataset:
Kosava
Kosava () eli Kossovo (, , ) on pikkukaupunki Ivatsevitšyn hallinnollisessa piirissä Brestin alueella Valko-Venäjän lounaisosissa. Maanteitse Kosava sijaitsee 14 kilometriä Ivatsevitšyn kaupungin luoteispuolella. Vuoden 2009 väestönlaskun mukaan kaupungin asukasluku oli 2 029.
Pikkukaupungin tunnetuimpia nähtävyyksiä ovat Kosavan linna ja Tadeusz Kościuszkon synnyintalon paikalla toimiva museo. Nämä sijaitsevat runsas 2 kilometriä Kosavan keskustan luoteispuolella.
"Kosavan linna" oli Puslowskin perheen palatsiksi 1800-luvun puolivälissä (1838–) retrogoottilaiseen tyyliin rakennettu näyttävä linnamainen kokonaisuus. Sittemmin raunioitunut rakennus on suosittu turistikohde ja sitä on viime vuosina restauroitu.
Muun muassa Yhdysvaltain vapaussodassa linnoitustöistä vastaavana insinöörinä taistellut ja kenraaliksi kohonnut, sittemmin niin Yhdysvalloissa, Puolassa, Liettuassa kuin Valko-Venäjälläkin sankarina pidetty kenraali Tadeusz Kościuszko (1746–1817) syntyi aatelisperheeseen nykyisen Kosavan luoteispuolella sijainneessa talossa. Alkuperäisen talon mallin mukaan valmistui 2004 uusi, nykyään museona toimiva rakennus Kosavan linnan läheisyyteen.
Tom Cavanagh (jääkiekkoilija)
Thomas Garrett Cavanagh (24. maaliskuuta 1982 Warwick, Rhode Island, Yhdysvallat – 6. tammikuuta 2011 Providence, Rhode Island) oli yhdysvaltalainen jääkiekkoilija. Hän oli pelipaikaltaan keskushyökkääjä. Hän pelasi urallaan yhteensä 18 NHL-ottelua San Jose Sharksissa kausina 2007–2008 ja 2008–2009. Suurimman osan ammattilaisurastaan Cavanagh pelasi kuitenkin AHL:ssä, jossa hän teki yhteensä 286 runkosarjaottelussa tehopisteet 59+109=168. Cavanagh on vuonna 2006 perustetun AHL-joukkue Worcester Sharksin kaikkien aikojen eniten pisteitä tehnyt pelaaja tehtyään 202 runkosarjaottelussa tehopisteet 46+92=138.
Cavanagh pelasi vuodet 1997–2000 Rhode Islandin lukiosarjoja Toll Gate Titansin joukkueessa. Kauden 2000–2001 hän pelasi vastaavaa sarjaa newhampshirelaisessa Phillips Exeter Academyssa. San Jose Sharks varasi Cavanaghin kuudennella kierroksella, 182. pelaajana . Vuodet 2001–2005 hän kävi Harvardin yliopistoa. Cavanagh oli kausina 2003–2004 ja 2004–2005 Harvardin jääkiekkojoukkueen paras pistemies ja hänet valittiin jälkimmäisenä kautena ECAC:n toiseen tähdistökentälliseen. Samana vuonna hänet palkittiin myös ECAC:n kauden parhaana puolustavana hyökkääjänä. Cavanagh voitti ECAC:n mestaruuden vuosina 2002 ja 2004.
Cavanagh siirtyi kaudeksi 2005–2006 San Jose Sharksin organisaatioon. Hän pelasi koko ensimmäisen sopimuskautensa farmijoukkue Cleveland Baronsissa, AHL:ssä. Cavanagh pelasi runkosarjassa 62 ottelua. Kaudeksi 2006–2007 San Josen farmijoukkue muutti Worcesteriin. Cavanagh pelasi kauden kokonaan Worcester Sharksissa. Hän oli joukkueen sisäisen pistepörssin neljäs tehopisteillä 12+32=44. Cavanagh pelasi farmijoukkueessa vielä lähes koko kauden 2007–2008, jolloin hän oli Graham Minkin kanssa Worcester Sharksin toiseksi paras pistemies tehopisteillä 19+36=55. Cavanagh pelasi kauden aikana myös ensimmäisen NHL-ottelunsa 3. huhtikuuta 2008 Los Angeles Kingsiä vastaan ja antoi ottelussa syötön Joe Thorntonin maaliin. Hänen 36 sekunnissa saamansa syöttöpiste oli San Josen ennätys, sillä se oli joukkueen kaikkien aikojen nopein tulokkaan tekemä tehopiste.
Cavanagh pelasi kaudella 2008–2009 17 runkosarjaottelua San Josessa ja teki tehopisteet 1+1=2. Hän teki NHL-uransa ensimmäisen ja ainoaksi jääneen maalinsa 28. maaliskuuta 2009 Phoenix Coyotesin maalivahtia Ilja Bryzgalovia vastaan. Kaudella 2009–2010 Cavanagh oli pelaamatta tammikuuhun 2010 asti, jolloin hän solmi vapaana agenttina pelaajasopimuksen AHL-joukkue Manchester Monarchsin kanssa. Hän pelasi siellä loppukaudesta 17 runkosarjaottelua tehopistein 3+5=8. Kaudella 2010–2011 Cavanagh pelasi AHL-joukkue Springfield Falconsissa ainoastaan viisi ottelua tehden yhden syöttöpisteen.
Cavanagh löydettiin 6. tammikuuta 2011 kuolleena Providence Placen ostoskeskuksen parkkihallista. Cavanaghin isä Joseph kertoi Tomin kärsineen ennen kuolemaansa mielenterveysongelmista.
Tom Cavanaghin isä Joseph Cavanagh on yksi Harvardin historian parhaista jääkiekkoilijoista. Hänen pikkuveljensä David Cavanagh ja serkkunsa John Cavanagh pelasivat vuosina 2006–2010 Providence Collegen joukkueessa.
Shamrock Rovers FC
Shamrock Rovers Football Club (iiriksi "Cumann Peile Ruagairí na Seamróige") on jalkapalloseura Dublinin kaupungista Irlannista. Joukkue pelaa Irlannin valioliigassa, korkeimmalla sarjatasolla.
Shamrock Rovers on Irlannin menestynein jalkapalloseura: se on voittanut 17 kertaa Irlannin mestaruuden ja 24 kertaa Irlannin cupin.
Tom Cavanagh
Tom Cavanagh voi tarkoittaa seuraavia henkilöitä:
Louis Leplée
Louis Leplée (s. 7. huhtikuuta 1883, Bayonne – 6. huhtikuuta 1936 Pariisi) oli pariisilaisen Le Gerny's – kabareen omistaja. Hän löysi vuonna 1935 Édith Piafin kadulta, ja pyysi häntä esiintymään kabareessaan. Leplée antoi hänelle myös nimen ”La Môme Piaf”.
Leplée murhattiin kotonaan Pariisissa 6. huhtikuuta 1936.
Munakka
Munakka on kylä ja taajama Ilmajoella. Se sijaitsee Seinäjoen läheisyydessä ja ajomatkaa Seinäjoelle kertyy vain 10 minuuttia. Munakassa on on asukkaita vajaa 500.
Kylässä on alakoulu, nuorisoseurantalo ja päiväkoti, jossa on opetusta myös esikoululaisille. Vuonna 1923 rakennettu nuorisoseuratalo on harrastus- ja kokoontumispaikka. Kylällä toimii useita aktiivisia seuroja ja yhdistyksiä, esimerkiksi Munakan urheilijat, Munakan nuorisoseura ja Munakan kylätoimikunta. Munakan pesäpallo- ja yleisurheilukenttä sijaitsee nuorisoseuratalon vieressä.
Munakan eteläpuolella avautuu Ilmajoen Alajoen alava viljelymaisema, joka kuuluu Suomen valtakunnallisesti arvokkaisiin maisema-alueisiin.
MTV3:n Putous-viihdeohjelman vuoden 2011 tuotantokauden sketsihahmokilpailun voittanut hahmo Munamies on kertonut asuinpaikakseen Munakan. Munakan nuorisoseuran pihassa oleva pieni vaja omistettiin hänelle.
David Skogman
David Skogman, nimi alun perin "Taave Mikkola" (10. marraskuuta 1840 Mouhijärvi – 26. toukokuuta 1867 Suodenniemi) oli suomalainen kansatieteilijä ja pappi.
Skogmanin vanhemmat olivat torppari Mikael Mikkola ja Saara Stiina Juhontytär. Hän pääsi ylioppilaaksi 1860, suoritti teologian erotutkinnon 1862 ja hänet vihittiin papiksi vuonna 1863, minkä jälkeen hän toimi väliaikaisena pappina useissa Satakunnan seurakunnissa. Viimeksi Skogman toimi vuodesta 1865 alkaen Suodenniemen pitäjänapulaisena.
Suomalaisen kirjallisuuden seuran stipendiaattina Skogman kiersi Satakunnassa vuonna 1861, keräten kansanperinnettä. Keruumatkansa tulokset hän julkaisi vuonna 1864 Suomi-kirjan kirjoituksessa "Kertomus matkoiltani Satakunnassa muisto-juttuja keräilemässä". Vuonna 1865 hän oli toistamiseen seuran apurahan turvin keräämässä perinnetietoa, mutta nyt Pohjois-Norjan ja Pohjois-Ruotsin suomalaisten keskuudessa. Matka sai sikäläisessä lehdistössä aiheettomasti valtiollisen leiman.
Skogmanin kuoltua vuonna 1867 keuhkotautiin tämän keruumatkan tulokset julkaistiin postuumisti vuonna 1870 Suomi-kirjassa keskeneräisenä kirjoitelmana "Suomalaiset Ruotsissa ja Norjassa".
Skogmanin puoliso vuodesta 1866 oli Emmy Fredrika Böcker (k. 1923).
Koreansalmi
Koreansalmi on salmi joka sijaitsee Etelä-Korean ja Japanin välillä. Salmi yhdistää Itä-Kiinanmeren ja Japaninmeren. Se rajoittuu pohjoisessa Korean niemimaan eteläpuolelle, ja etelässä Japanin lounaissaariin.
Japanissa Koreansalmi tunnetaan yleisemmin nimellä Tshushiman salmi. Tshushiman salmella saatetaan viitata myös tarkemmin Tsushiman saariston ja Japanin väliin jäävään salmeen.
Sirdaryon alue
Sirdaryon alue () on hallinnollinen alue Uzbekistanin itäosassa. Alueen pinta-ala on 4 276 neliökilometriä, ja vuonna 2009 siellä oli 708 400 asukasta. Alueen pääkaupunki on Guliston. Sirdaryon alue rajoittuu pohjoisessa Kazakstaniin, idässä Taškentin alueeseen, etelässä Tadžikistaniin ja lännessä Jizzaxin alueeseen. Se on saanut nimensä Syrdarjajoelta.
Via Campesina
Via Campesina on kansainvälinen maanviljelijöiden liike, johon kuuluu noin 150 järjestöä yli 70 maasta. Liikkeen piiriin kuuluu kaikkiaan noin 200 miljoonaa maanviljelijää Afrikasta, Aasiasta, Euroopasta sekä Pohjois- ja Etelä-Amerikasta. Via Campesina on itsenäinen, poliittisesti ja taloudellisesti riippumaton liike, joka ajaa ruokasuvereniteettia ratkaisuksi maatalouden ekologisiin ja sosiaalisiin ongelmiin. Ruokasuvereniteetti tarkoittaa oikeutta määritellä itsenäisesti kullekin alueelle parhaiten sopivat ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet.
European Coordination Via Campesina ECVC koordinoi Via Campesinan toimintaa Euroopassa. ECVC:n kuuluu 26 jäsenjärjestöä 18 Euroopan maasta. ECVC:n suomalainen jäsenjärjestö on Etelä-Suomen Luonnonmukaisen viljelyn yhdistys ESVY. Pohjoismaisia jäsenjärjestöjä on ESVY:n lisäksi kolme: Frie Bønder-Levende Land Tanskasta, Norsk Bonde-og Smabrukalag Norjasta ja NORDBRUK Ruotsista.
Surxondaryon alue
Surxondaryon alue () on hallinnollinen alue Uzbekistanin eteläosassa. Alueen pinta-ala on 20 099 neliökilometriä, ja vuonna 2009 siellä oli 2 054 400 asukasta. Alueen pääkaupunki on Termiz. Surxondaryon alue rajoittuu etelässä Afganistaniin ja Turkmenistaniin, idässä Tadžikistaniin ja lännessä Qashqadaryon alueeseen.
ECVC
European Coordination Via Campesina (ECVC) on eurooppalaisten perheviljelijöiden järjestö. Se on osa kansainvälistä Via Campesina liikettä. European Coordination Via Campesinaan kuuluu 26 jäsenjärjestöä 18:sta euroopan maasta. Suomesta järjestöön kuuluu Etelä-Suomen Luonnonmukaisen viljelyn yhdistys ESVY ry. Pohjoismaisia viljelijäjärjestöjä on mukana ESVY:n lisäksi kolme: Frie Bønder – Levende Land Tanskasta, Norsk Bonde - og Smabrukarlag Norjasta ja NORDBRUK Ruotsista.
ECVC ajaa muutoksia Euroopan maatalouspolitiikkaan. Maatalouden elinvoimaisuuden turvaamisen keskeinen elementti on ECVC:n mukaan maataloustuotteiden hinnan nostaminen tasolle, joka vastaa niiden tuotantokustannuksia. Via Campesinan keskeinen teema on ruokasuvereniteetti, eli oikeus määritellä itsenäisesti kullekin alueelle parhaiten sopivan ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet.
Esvy
Etelä-Suomen Luonnonmukaisen Viljelyn Yhdistys () on Uudenmaan ja Hämeen luomuviljelijöitä yhdistävä elin ja se on Luomuliiton ja European Coordination Via Campesinan ECVC:n:n jäsen. ESVYn toiminnan pääpaino on edunvalvonnassa. Lisäksi yhdistyksen tavoitteena on edistää luonnonmukaisesti tuotettujen elintarvikkeiden tuotantoa, tuntemusta ja käyttöä erityisesti Uudenmaan ja Kanta-Hämeen alueella.
ESVY edustaa Suomessa kansainvälistä Via Campesina -liikettä, jonka keskeisenä teemana on ruokasuvereniteetti. ESVY perustettiin 1989, ja sen puheenjohtajina ovat toimineet Ensio Heikkinen, Esa Partanen, Jaakko Luukkonen, Pentti Mattila ja Jukka Lassila.
Ruokasuvereniteetti
Ruokasuvereniteetti tarkoittaa oikeutta määritellä itsenäisesti kullekin alueelle parhaiten sopivan ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kultturiset olosuhteet. Ruokasuvereniteettikäsitteen on nostanut esille La Via Campesina liike. Via Campesina on itsenäinen, poliittisesti ja taloudellisesti riippumaton liike, joka ajaa ruokaomavaraisuutta (ruokasuvereniteettia) ratkaisuksi maatalouden ekologisiin ja sosiaalisiin ongelmiin. Suomesta liikkeeseen kuuluu Etelä-Suomen Luonnonmukaisen viljelyn yhdistys ESVY ry.
Betty Mars
Betty Mars (synt. Yvette Baheux, 30. heinäkuuta, 1944 – 20. helmikuuta, 1989) oli ranskalainen laulaja ja näyttelijä. Hän osallistui Eurovision laulukilpailuun vuonna 1972, kappaleellaan 
Comé-Comédie.
Marsilla oli taloudellisia ongelmia, joten hän hyppäsi talonsa ikkunasta 31. tammikuuta, 1989. Hän kuoli kolme viikkoa myöhemmin, 20. helmikuuta, sairaalassa.
Ucides cordatus
Ucides cordatus on amerikkalainen taskurapulaji, joka elää mangroveissa. Sitä tavataan sekä Tyynenmeren että Atlantin rannikoilla, Atlantn puolella Yhdysvalloista Antilleille ja Brasiliaan asti. Se elää maahan kaivamissaan jopa 70 cm syvissä käytävissä.
Brasilian pohjoisosissa tätä taskurapulajia kerätään ravinnoksi ja myyntiin. Säädetty alamitta on 6 cm:n kuorenleveys, jonka eläin saavuttaa joskus alle vuodessa, joskus vasta 6-10 vuoden iässä.
Agonaalinen rytmi
Agonaalinen rytmi (en. Agonal Rhythm tai Extreme Ventricular Bradycardia) on sydämen kammioista lähtöisin oleva hidaslyöntinen rytmi, jossa sydän sykkii alle 20 lyöntiä minuutissa. Agonaalisessa rytmissä kammioissa esiintyy paikallinen ektooppinen alue, joka lähettää supistumiskäskyä. Agonaalinen rytmi on yleensä asystolea edeltävä rytmi ja johtuu yleensä sydänlihaksen laajasta kuolemasta. Potilailla, joilla tavataan agonaalista rytmiä, se etenee nopeasti asystoleen ja sydänperäiseen kuolemaan.
Agonaalinen rytmi vähentää sydämen toimintaa niin paljon, että potilas menee tajuttomaksi heti rytmin alettua.
Agonaalinen rytmi hoidetaan asystolen ohjeilla, eli aloitetaan painelu-puhalluselvytys ja annetaan adrenaliinia verenkiertoon.
Forssan Sanomat
Forssan Sanomat oli Forssassa vuosina 1904–1907 ilmestynyt sanomalehti.
Lehden perustivat Forssan yhteiskoulun rehtori Jooseppi Sajaniemi sekä samassa koulussa opettajana toiminut Santeri Nuorteva. Lehteä julkaistiin aluksi nuorsuomalaisessa hengessä, mutta vuoden 1905 suurlakon jälkeen lehti siirtyi tukemaan sosialismia. Lehden kannatus ei ollut kuitenkaan kovin vahvaa, ja suunnanmuutos karsi vanhoja lukijoita ja ilmoittajia. Helmikuusta 1907 lähtien lehteä julkaistiin nimellä "Yhdenvertaisuus", mutta sekään ei menestynyt, ja lehden julkaiseminen loppui saman vuoden heinäkuussa.
FLIR-järjestelmä
FLIR-järjestemä (FLIR = "Forward Looking Infrared") on lämpökameratekniikka, jota käytetään yleisimmin erilaisissa sotilaskäyttöön suunnitelluissa ajoneuvoissa, helikoptereissa tai sotalaivoissa.
Nikita (vuoden 2010 televisiosarja)
Nikita on yhdysvaltalainen toiminta-draamasarja, joka alkoi Yhdysvalloissa The CW -kanavalla 9. syyskuuta 2010. The CW on esittänyt ensimmäisen tuotantokauden ja on ilmoittanut uusivansa sarjan toiselle kaudelle. Sarjan päätähtenä on Maggie Q:n esittämä karkuteille lähtenyt salamurhaaja Nikita, joka aikoo kukistaa hänet pettäneen työnantajansa. Sarja perustuu ranskalaiseen elokuvaan "Tyttö nimeltä Nikita" (1990), sen uudelleenfilmatisointiin "" ("Point of No Return", 1993) ja alkuperäiseen televisiosarjaan "Nikita" ("La Femme Nikita", 1997).
Nikita oli kaduilla elävä nuori, joka päätyi vankilaan. Jaosto-niminen salainen järjestö, joka värvää ongelmissa olevia nuoria salamurhaajiksi ja vakoojiksi, lavasti Nikitan teloituksen ja koulutti tämän agentikseen uskotellen omaavansa hyvät tarkoitusperät. Kun Nikita sai tietää totuuden, hän pakeni ja vannoi tuhoavansa Jaoston. Nyt hänellä on apunaan rankan lapsuuden kokenut Alex, joka liittyy myyräksi Jaostoon. Kaksikko pyrkii kaatamaan Jaoston operaatio kerrallaan ja samalla hankkimaan lisää liittolaisia puolelleen.
Duck Sauce
Duck Sauce on yhdysvaltalais-kanadalainen DJ-kaksikko, jonka jäseniä ovat Armand Van Helden ja A-Trak.
Vuoden 2010 kesällä Duck Sauce julkaisi kappaleen "Barbra Streisand", nimettynä samannimiselle laulajalle (Barbra Streisand). Kappaleen New Yorkissa kuvatulla musiikkivideolla esiintyy useita tunnettuja muusikkoja, tuottajia, DJ:tä, sekä Barbra Streisand -imitaattori.
Henry Hathaway
Henry Hathaway (oik. Henri Leonard de Fiennes, 13. maaliskuuta 1898 – 11. helmikuuta 1985) oli yhdysvaltalainen elokuvaohjaaja ja -tuottaja.
Toimittuaan aiemmin näyttelijänä ja apulaisena Hathaway aloitti ohjaajana 1930-luvun alkupuolella sarjalla Zane Grey -filmatisointeja, joissa pääosassa oli Randolph Scott. Elokuvissa "Ikuinen liekki" ja "Bengalin sankarit" pääosaa näytteli Gary Cooper. Vuodesta 1942 Hathaway työskenteli Twentieth Century Foxilla ja ohjasi useita film noir -elokuvia sekä muun muassa Marilyn Monroe -elokuvan "Niagara". Hathaway ohjasi 1960-luvulla John Wayneä elokuvissa "Alaskan hurjapäät", "Areenan hurjapäät", "Voittamattomat veljekset" ja "Kova kuin kivi".
Nikita
Nikita on pääasiassa venäläinen ja makedonialainen miehen, joskus naisenkin etunimi. Nimi on muunnos kreikkalaisesta nimestä Niketas, joka on johdettu kreikan kielen "voittoa" tarkoittavasta sanasta νικη ("nike").
Suomessa nimi Nikita on Väestö­rekisteri­keskuksen tietojen mukaan annettu huhtikuuhun 2018 mennessä 849 miehelle ja noin 160 naiselle. Suurin osa heistä on syntynyt vuoden 1980 jälkeen.
Andreas Aigner
Andreas Aigner (s. 24. syyskuuta 1984 Leoben) on itävaltalainen ralliautoilija. Hän kilpaili ensimmäisen kerran WRC-sarjassa vuonna 2005 neljässä kilpailussa saavuttamatta pisteitä. Vuonna 2006 hän kilpaili 10 kilpailua Skodalla saavuttaen kolme pistettä Saksan rallissa, jossa sijoittui kuudenneksi. Vuonna 2007 Aigner kilpaili PWRC-sarjassa sijoittuen sijalle 13. Vuonna 2008 Aigner voitti PWRC-luokan kilpailun Argentiinan rallissa, Akropolis-rallissa ja Turkin rallin voittaen PWRC-sarjan mestaruuden. WRC-sarjassa hän saavutti yhden pisteen juuri Argentiinan rallista.
Johan Lewis &amp; Korjaa Bois
Johan Lewis & Korjaa Bois oli suomalainen valenimillä esiintyneiden teatteriopiskelijoiden huumori-rock-yhtye, joka julkaisi yhden albumin Love Records -levymerkillä.
Ulli Kyrklund
Ulli Kyrklund (o.s. Leván 19. syyskuuta 1927 – 13. tammikuuta 2011) oli suomalainen valokuvaaja, joka erikoistui ruokakuvaukseen.
Kyrklundin tytär on kouluratsastaja Kyra Kyrklund.
Gianni Alemanno
Giovanni "Gianni" Alemanno (s. 3. maaliskuuta 1958 Bari, Italia) on italialainen Vapauden kansa -puolueen poliitikko. Vuosina 2001–2006 Alemanno oli Italian maatalousministeri Silvio Berlusconin toisessa ja kolmannessa hallituksessa. Hän toimi Rooman 63. pormestarina 28. huhtikuuta 2008 – 13. kesäkuuta 2013.
Finland Ice Marathon
Finland Ice Marathon on vuosittain helmi-maaliskuussa Kuopiossa järjetettävä marathonluistelukilpailu ja luistelutapahtuma. Tapahtuma järjestettiin ensimmäisen kerran vuonna 1984 nimellä "Kuopion luistelumaraton".
Maratonluistelumatkoiksi kutsutaan luistelumatkoja, jotka ovat pidempiä kuin pisin kilpailtava pikaluistelumatka 10 000 m. Maratonluistelu tuli Suomeen vuonna 1976 Hollannin kanaaleissa järjestettyjen Elfstedentocht-kilpailujen muututtua epävarmoiksi, kanaalit eivät jäätyneet joka vuosi. Tapahtuman ideoivat MEK ja Finnair jotka perustivat "Finse Meren Marathon" (Suomen Järvimaraton) -yhdistyksen, joka järjesti tapahtuman Suomeen. Tapahtuman hollantilaisen oman kansallisen kilpailun nimeksi tuli "Alternative Elfstedentocht".
Aluksi kilpailu järjestettiin lähes vuorovuosina Lahdessa ja Oulussa. Lahden epävarmat jääolosuhteet ja Oulun tuulinen merijää eivät tyydyttäneet kilpailijoita ja vuonna 1983 se järjestettiin USA:ssa.
Tapahtuma siirtyi Kallaveden luonnonjäälle vuonna 1984. Ensimmäisenä vuonna Kuopion luistelumaraton keräsi 400 osallistujaa ja radan pituus oli 50 kilometriä. Kilpailumatkat olivat 200, 100, 50, 25 ja 10 kilometriä ja katsojia noin 10 000. Tapahtuman järjestäjinä toimivat Finnair, MEK, Suomen Luisteluliitto ja Kuopion Matkailupalvelu.
Tapahtuman koko kasvoi ja oli huipussaan vuonna 1988, jolloin kilpailijoita oli 1 500, ja katsojia noin 15 000. Vuonna 1989 tapahtuma jouduttiin kuitenkin perumaan. Vuonna 1990 järjestettiin samanaikaisesti kaksi kilpailua, Finland Ice Marathon ja epäviralliset MM-kilpailut "Marathon Skating World Games 100 km", mutta jälkimmäinen päivä jouduttiin tuolloinkin perumaan, joka aiheutti hollantilaisluistelijoiden "Alternative Elfstedentocht":in siirtymisen Rovaniemelle seuraavina vuosina.
1992 alkaen kilpailun järjesti Kuopiossa KuLS. Vuoden 2008 kilpailun jälkeen seura siirsi järjestelyvastuun pois, resurssipulan, kisaväsymyksen ja taloudellisen kannattamattomuuden vuoksi. Tapahtuman show-puoli väheni ja keskityttiin enemmän itse lajiin. Tätä kautta se laajeni koululaisluisteluun, joka vetää paikalle 5000–7500 koululaista.
Järjestelyvastuussa oli Kuopion Matkailupalvelu Oy apunaan Kuopion Luisteluseura ja Kuopion kaupungin vapaa-ajankeskus. Tapahtuman pääpaikka siirtyi matkustajasatamaan. Pisimmän luisteluradan pituus oli 12,5 km ja pisin luistelumatka oli 200 kilometriä. Vuonna 2010 tapahtuma järjestettiin –32 asteen aamupakkasen viivästyttämänä ja tapahtumassa oli 600 kilpailijaa.
Vuonna 2011 järjestelyvastuu siirtyi Pohjois-Savon Liikunta ry:lle, mutta käytännön järjestelyt hoiti Kuopion Luistinseura. Tapahtumassa luistelurata jäi jääolosuhteiden vuoksi 4 kilometrin mittaiseksi lenkiksi jossa pisimmillään luisteltiin 140 kilometrin matka. Hollantilaiset olivat jättäneet kilpailun pois cup-sarjastaan, joten ulkomaalaisten kilpailijoiden osuus oli aiempaa pienempi. Kilpailun aikana pakkasta oli –29...–19 astetta.
Keitetty hauki
Keitetty hauki oli suomalainen yhtye, joka julkaisi yhden albumin Kompass-levymerkillä. "Sille joka ymmärtää" ilmestyi vuonna 1978.
Helsingfors-Posten
Helsingfors-Posten oli Helsingissä vuosina 1902–1905 ilmestynyt ruotsinkielinen sanomalehti.
Lehti perustettiin täyttämään ruotsinmieliseen lehtikenttään jäänyttä aukkoa, kun Nya Pressen- ja Aftonposten-lehdet oli lakkautettu vuonna 1900 ja Dagligt Allehanda vuonna 1901. Lehden vastaava toimittaja oli Karl Flodin. Lehti ilmoitti ajavansa ruotsinkielisen väestönosan oikeuksia, mutta kannatti myös yhteistoimintaa suomenkielisten perustuslaillisten kanssa.
Vuonna 1905 Helsingfors-Posten sai kilpailijan, kun Nya Presseniä alettiin julkaista uudelleen, ja vuoden 1906 alusta lehti päätettiin sulauttaa Nya Presseniin.
Immelmannin käännös
Immelmannin käännös on ilmataistelu- ja taitolentoliike, joka on nimetty ensimmäisen maailmansodan saksalaisen hävittäjälentäjän Max Immelmannin mukaan. Immelmannin käännökseksi kutsuttiin alun perin pystykäännöstä, jossa lentäjä syöksyttyään viholliskoneen kimppuun veti koneen ylös, ja koneen miltei pysähdyttyä käänsi koneen ympäri sivuperäsimellä ja syöksyi vihollisen kimppuun uudelleen. Nykyään nimeä "immelmann" käytetään puolisilmukasta, jossa lentäjä vetää koneen ylös kuin normaaliin silmukkaan lähtiessä, mutta kun kone on ylösalaisin silmukan korkeimmassa kohdassa, hän pyöräyttää koneen taas oikein päin. Immelmanniin kuuluu jyrkkä nousu, joka hidastaa konetta merkittävästi, joten tätä liikettä, tai muita vastaavia ei kannata käyttää puolustautumiseen.
Jupu group
Jupu Group oli suomalainen yhtye, joka julkaisi yhden, Mikael Wiikin tuottaman albumin Hi-Hat-levymerkillä. Kun levy ilmestyi, kokoonpano oli jo hajonnut.
Isokynsimö
Isokynsimö ("Draba daurica", myös "D. hirta", "D. magellanica" ssp. "borea") on pohjoisen pallonpuoliskon tundra-alueiden ristikukkainen kasvi. Isokynsimö luokitellaan Suomessa vaarantuneeksi lajiksi.
Monivuotinen isokynsimö kasvaa 15–30 cm korkeaksi. Varsi on haaraton ja lähes pelkästään tähtikarvainen, yläosista kuitenkin lähes kalju. Ruusukelehdet ovat suikeita, tavallisesti hampaisia ja kohtalaisesti tähti- ja niukasti hapsikarvaisia. Terävähampaisia varsilehtiä on 2–4 kappaletta. Noin 8 mm leveät kukat ovat kellanvalkeita. Isokynsimö kukkii Suomessa kesä-heinäkuussa. Hedelmistö on usein pitkävartinen. Lidut ovat pituudeltaan 7–12 mm, suikeita, litteitä, usein kierteisiä sekä kaljuja tai harvoin niukkakarvaisia.
Isokynsimö muistuttaa kalliokynsimöä ("Draba norvegica") ja Suomessa harvinaista idänkynsimöä ("Draba cinerea"), jota pidettiin aikaisemmin isokynsimön muunnoksena.
Isokynsimö kasvaa pohjoisella pallonpuoliskolla Fennoskandian vuoristoalueilta itään läpi Pohjois-Venäjän ja -Siperian tundravyöhykkeen, sekä Alaskassa ja Pohjois-Kanadassa. Lajia tavataan myös Grönlannissa, Huippuvuorilla ja Islannissa. Suomessa isokynsimöä tavataan harvinaisena Pohjois-Lapista. Voimakkain kanta on Enontekiöllä erityisesti Kilpisjärven alueella sekä Utsjoella Kevon luonnonpuistossa. Isokynsimöä on tavattu myös Inarissa, Sodankylässä ja Sallassa.
Isokynsimö on kalkinsuosija. Se kasvaa kalliopahtojen ja kurujen kuivilla pengermillä ja sorakoilla, joskus myös kyläkedoilla. Suomessa laji on alapaljakan ja metsävyöhykkeen laji.
The Love Parade (kappale)
The Love Parade on pohjoisirlantilaisen The Undertones -yhtyeen singlejulkaisu vuodelta 1982. Se on ilmestynyt Ardeck-levymerkillä ja valmistaja on The Undertones Ltd. Tuottajina ovat toimineet Mike Hedges ja yhtye itse.
Singlen suojakuoren ja takakannen valokuvan viisimiehisestä yhtyeestä on toteuttanut Willie Doherty. Osallisena on ollut myös Bush Hollyhead.
Markkinoinnista, valmistuksesta ja jakelusta on vastannut EMI. Singlen suojakuoren on valmistanut Hollannissa EMI Services Benelux B.V., Uden.
Jerry Sultsina
Jerry Sultsina oli suomalainen yhtye, joka julkaisi yhden albumin Johanna-levymerkille.
H-Band
H-Band tai H Band oli suomalainen yhtye, joka teki vuonna 1978 julkaistun albumin "Taival" Finnlevy-levymerkille. Levyn suosituin kappale oli ”Viis B kuuskuus”.
Yhtyeen laulaja Ulla Tapaninen tunnetaan nykyisin näyttelijänä.
The Group
The Group oli suomalainen superyhtyeeksikin nimitetty kokoonpano, joka teki albumin Digit-levymerkille.
The Group perustettiin 23. syyskuuta 1977. Pekka Pohjola ja Vesa Aaltonen olivat jättäneet Made in Sweden -yhtyeen ja halusivat studiokeikkojen ja muiden pikkutöiden lisäksi jonkin pitkäaikaisemman projektin. Mukaan saatiin jazzpianistina tunnettu Olli Ahvenlahti ja kitaristi Nono Söderberg, joka kuitenkin pian jätti yhtyeen. The Group soitti instrumentaalimusiikkia, kuten Pohjolan sooloalbumeilta tuttuja kappaleita, mutta yritti etsiä kokoonpanoonsa myös laulusolistia.
Yhtyeen ainoaksi jääneen albumin äänitti Tom Vuori.
Asghar Farhadi
Asghar Farhadi (s. 7. toukokuuta 1972, Khomeynishahr, Iran) on iranilainen elokuvaohjaaja ja käsikirjoittaja.
Farhadin elokuva "" palkittiin Berliinin elokuvajuhlien pääpalkinnolla, Kultaisella karhulla, helmikuussa 2011. Elokuva sai myös parhaan vieraskielisen elokuvan Golden Globe-palkinnon ja Parhaan vieraskielisen elokuvan Oscarin (2012).
Hän on ohjannut myös vuoden 2013 elokuvan "Menneisyys".
Arthur Millerin Kauppamatkustajan kuoleman teemojen innoitama "The Salesman" (2016) toi Cannesin elokuvajuhlilla 2016 ohjaajalleen (Asghar Farhadi) "Prix du scénario"-palkinnon ja miespääosan esittäjälle (Shahab Hosseini) parhaan näyttelijän palkinnon ("Prix d'interprétation masculine"). Elokuva palkittiin myös Parhaan vieraskielisen elokuvan Oscarilla Oscar-gaalassa 2017. Farhadi ei päässyt noutamaan toista Oscariaan palkintojuhlasta Yhdysvaltain presidentti Donald Trumpin asettaman iranilaisten maahantulokiellon vuoksi. Eräänä vastalauseena tälle elokuvasta järjestettiin Oscar-juhlallisuuksien aikaan ilmainen näytös Lontoon Trafalgarin aukiolla 10 000 katsojalle. The Salesman kesäsi joukon palkintoja muiltakin elokuvajuhlilta.
Farhadin espanjanjalais-ranskalais-italialainen psykologinen jännityselokuva "Todos Lo Saben" () julkaistaan 2018.
Koirahait
Koirahait ("Triakidae") on luomihaikaloihin kuuluva kalaheimo.
Koirahaiden taksonominen asema verrattuna muihin luomihaikalojen heimoihin on pitkään ollut epäselvä. Välillä se on luettu osaksi tiikerihaiden heimoa ("Carcharhinidae") ja välillä omaksi heimokseen. Nykyään heimoon katsotaan kuuluvaksi 9 sukua ja 38 lajia. Heimo jaetaan kahteen alaheimoon "Triakinae" ja "Galeorhininae". Suvuilla ei ole kuitenkaan selkeästi yhtenäistä apomorfia ja heimon monofyleettisuus on DNA-tutkimuksilla asetettu kyseenalaiseksi. Eräät tutkijat ehdottavatkin koirahaiden heimon jakamista kahdeksi heimoksi "Triakidae" ja "Galeorhinidae".
Koirahait ovat pieniä tai keskikokoisia haita. Suurin laji "Triakis maculata" kasvaa 2,4 metrin mittaiseksi ja pienimmät lajit ovat noin 35 senttimetrin pituisia. Koirahailla on soikeat silmät, joissa vilkkuluomet. Selkäevät ovat keskikokoiset tai suuret. Hampaat ovat pienet tai keskikokoiset ja voivat olla sahalaitaiset.
Koirahait syövät pääasiassa selkärangattomia eläimiä, kuten äyriäisiä ja mustekaloja, ja pieniä kaloja. Ravintoaan ne etsivät yleensä melko läheltä pohjaa. Lajit ovat melko vahvoja uimareita ja liikkuvat yksinään tai pienissä parvissa.
Koirahaita tavataan kaikista maailman suurista meristä. Ne elävät lauhkeissa ja lämpimissä vesissä lähellä rannikkoa, joskus niitä tavataan myös makeammista vesistä. Osa lajeista on syvänveden kaloja ja esimerkiksi omaninkoirahai ("Iago omanensis") voi elää jopa yli 2 kilometrin syvyydessä.
Koirahaiden heimoon kuuluu taloudellisesti merkittävissä määrin kalastettavia lajeja. Tällaisia ovat muun muassa "Mustelus"-suvun lajit ja harmaakoirahai ("Galeorhinus galeus"). Haita kalastetaan verkoilla ja trooleilla ja ne ovat myös suosittuja urheilukalastuksen saaliita. Koirahaiden liha on syötävää, niiden evistä tehdä haineväkeittoa ja maksasta eristetään öljyä.
Tie 41 (Viro)
Kantatie 41 kulkee Keski-Virossa Tarton kaupungin luoteispuolella Tarton kunnassa Käreveren kylästä valtatieltä 2 Võiblan kylään kantatielle 39. Tien pituus on 12,9 kilometriä.
Kantatie 41 kulkee seuraavien maakuntien ja kuntien alueella:
Lebesguen differentioituvuuslause
Matematiikassa Lebesguen differentioituvuuslause on reaalianalyysin lause, jonka mukaan integroituvan funktion arvo voidaan laskea melkein kaikkialla laskemalla sen infinitesimaalisten keskiarvojen raja-arvo. Lause on nimetty Henri Lebesguen mukaan.
Jos "f" on reaali- tai kompleksiarvoinen funktio, niin infinitesimaalinen integraali on funktio, joka kuvaa mitallisen joukon "A"  funktion formula_1 Lebesguen integraalille, missä formula_2 on joukon "A" karakteristinen funktio. Tämä kirjoitetaan usein muodossa.
missä "λ" on "n"–-uloitteinen Lebesguen mitta.
Tämän integraalin "derivaatta" kohdassa "x" on määritelmän perusteella
missä |"B"| on "x"-keskisen pallon "B" tilavuus eli Lebesguen mitta. Lisäksi "B" → "x" tarkoittaa, että pallon säde lähestyy nollaa.
Lebesguen differentioituvuuslause sanoo, että yllä oleva derivaatta on olemassa ja sen arvo on "f"("x") melkein jokaisessa pisteessä "x" ∈ R. Niitä pisteitä "x", joissa yhtäsuuruus on voimassa, sanotaan Lebesguen pisteiksi.
Kuun geologinen ajanlasku
Kuun geologinen ajanlasku on ollut Maan geologisen ajanlaskun perustana, vaikkei se siihen täysin sovellukaan.
Kuun synnyttyä Maahan törmänneen planeetan Maasta irrottamasta aineksesta 4,55 miljardia vuotta sitten koko sen pintaa peitti 450 km:n paksuinen magma. Kuu oli aluksi 200 miljoonan vuoden ajan sula. Kuun pintaosat jäähtyivät kuitenkin verrattain nopeasti laavan kiteytyessä, jolloin oliviinin ja pyrokseenin kaltaiset raskaammat aineet upposivat kohti keskustaa muodostaen vaipan. Kuun kiinteä kuori muodostui noin 4,4 miljardia vuotta sitten kevyemmistä aineista kuten maasälvästä. Tämä vaalea pinta on yhä nähtävissä Kuun ylänköalueilla.
Kuuhun on osunut sen olemassaolon aikana useita meteoriittejä, varsinkin sen historian alussa. Kuusta puuttuvat Maassa toimivat seleografiset voimat eli eroosio käytännössä kokonaan. Nykyään Kuun pintaa muokkaavat enää kuunjäristykset ja mikrometeoriittien osumat. Koska pinta on näin muuttumaton, voidaan siitä löytää kaukaistenkin aikojen merkkejä. Esimerkiksi Claviuksen ja Gassendin kraatterit syntyivät 4,4–3,8 miljardia vuotta sitten.
Kuun meret syntyivät basaltin peittäessä tuolloin syntyneet suurimmat kraatterit eli törmäysaltaat noin 3,8–3,2 miljardia vuotta sitten Kuun geologisesti aktiivisella kaudella. Kuun merten reunavuoret, esimerkiksi Montes Apenninus, ovat siis näiden muinaisten kraattereiden törmäyksissä kohonneita reunoja. Kuussa on ollut tulivuoritoimintaa pienemmssä määrin myöhemminkin, mutta se on nykyään päättynyt.
Linja 1 (Almatyn metro)
Linja 1 () on Almatyn metron linjoista. Linja merkitään kartoissa punaisella ja numerolla 1
Itä–Länsi-ottelu 1934
Vuoden 1934 Pesäpallon Itä-Länsi -ottelu pelattiin 7. lokakuuta Hesperiassa. Katsojia oli paikalla noin 6000. 
Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Ville Lindström Helsingistä.
Avausheiton suoritti sotaväen päällikkö kenraali Hugo Österman. 
Itä vaihtoi 7. vuoroparissa Heikki Loikkasen tilalle Ahti Hakalaisen
Pinewood Studios
Pinewood Studios on brittiläinen elokuvastudio, joka sijaitsee Buckinghamshiressa. Sen perusti Charles Boot vuonna 1934 ja ensimmäiset varsinaiset tilat rakennettiin 12 kuukaudessa. Myöhemmin Arthur Rank otti hallintaansa Pinewood Studiosin ja Denham Film Studiosin. Vuonna 2001 Pinewood Studios fuusioitui Shepperton Studiosin kanssa. Vuonna 2004 uusi Pinewood Shepperton listautui Lontoon pörssiin. Vuonna 2005 Pinewood Shepperton osti Teddington Studiosin. Pinewoodissa sijaitsee myös Albert R. Broccoli 007 Stage.
Studioilla on filmattu muun muassa James Bond ja Carry On -elokuvasarjat.
HMS Aire
HMS Aire (viirinumero K262) Britannian kuninkaallisen laivaston vuonna 1943 palvelukseenotettu River-luokan fregatti.
Alus tilattiin 30. syyskuuta 1941 Fleming and Fergusonilta Paisleysta Skotlannista osana vuoden 1941 laivasto-ohjelmaa työnumerolla 1507 ja sen köli laskettiin 12. kesäkuuta 1942 telakkanumerolla 597. Alus laskettiin vesille 22. huhtikuuta seuraavana vuonna ja se valmistui 28. heinäkuuta.
"HMS Aire" oli elokuun 1943 koulutettavana Tobermoryssä, minkä jälkeen se siirtyi läntisen reitin alaisuuteen suojaamaan Atlantin saattueita. Alus suojasi vuoden 1944 menestyksekkäästi saattueita ja se liitettiin tammikuussa 1945 8. saattajaryhmään suojaamaan Jäämeren saattueita.
Alus pysyi kuitenkin ryhmänsä mukana osana läntisen reitin alaisia osastoja eikä se suojannut Kuolan niemimaalle matkanneita saattueita ennen kuin se maaliskuussa siirrettiin suojaamaan Kanaalin saattueita.
Alus määrättiin toukokuussa Euroopan sotatoimien päätyttyä Itä-Intian laivastoon ja se oli kesäkuun huollettavana ulkomaan palvelukseen. Heinäkuussa alus lähti Ceylonille, jossa se liittyi elokuussa Itä-Intian laivaston saattajaosastoihin Japanin antauduttua.
Vuoden 1945 lopulla alus siirrettiin brittiläiseen Tyynenmeren laivastoon, jonka mukana se matkasi Hong Kongiin. Alus sijoitettiin majoitusalukseksi. Alus nimettiin maaliskuussa 1946 "HMS Tamariksi" jatkaen palvelustaan majoitusaluksena, kunnes maihin saatiin joulukuuhun mennessä rakennettua tarvittavat majoitustilat. Aluksen vapautuessa majoitustehtävästä sen nimi palautettiin "HMS Aireksi".
"HMS Airen" ollessa paluumatkalla Britteinsaarille se ajoi 20. joulukuuta Hainanin eteläpuolella Bombayn riutalle. "HMS Bonaventure" pelasti aluksen miehistön, mutta alus tuhoutui täysin.
San Ciriacon hurrikaani
San Ciriacon hurrikaani elo-syyskuussa 1899 oli 28 päivän ajan trooppinen myrsky ja voimakkaimmillaan luokan 4 hurrikaani, mikä tekee siitä pisimpään kestäneen Atlantin valtameren hurrikaanin. Puerto Ricossa kuolleitten määräksi arvioitiin vähintään 3 400. Tuulen nopeus oli korkeimmillaan 130 solmua ja alin ilmanpaine 930 millibaaria.
Atlantin hurrikaaneista se on vaatinut 11. eniten kuolonuhreja.
Rakkaudesta ja pelosta
Rakkaudesta ja pelosta on Elias Hämäläisen esikoisalbumi, joka julkaistiin 25. lokakuuta 2010. Sen tuotti Leri Leskinen. Albumin kappaleet ovat säveltäneet pääosin Hämäläinen sekä Jere Ijäs. Hämäläinen esitti albumin Irwin Goodmanin -coverkappaleen ”Maailma on kaunis" Suomen X Factor -kilpailun finaalissa. Kappaleesta ”Mä tulen kaukaa” kuvattiin musiikkivideo musiikkivideo, joka löytyy Hämäläisen kotisivuilta.
Albumi debytoi Suomen virallisen listan sijalla 9.
Kaikki kappaleet kirjoittaneet Elias Hämäläinen ja Jere Ijäs, ellei toisin mainittu.
Dzisna
Dzisna () eli Disna (, , ) on vuoden 2009 väestönlaskennan asukasluvun 1 973 perusteella Valko-Venäjän pienin kaupunki.
Slaavit perustivat kylän nykyisen kaupungin paikkeille Väinäjoen ja sen Disna-sivuhaaran risteykseen 10. vuosisadalla. Asukkaat puolustivat itseään tarvittaessa mm. Väinäjokea pitkin kulkeneita viikinkijoukkoja vastaan.
Kaupunkioikeudet ja nykyisen vaakunansa paikkakunta sai 1567. Sodat veivät veronsa. Historian kuluessa kaupunki paloi kahdesti. Väkiluku oli ylimmillään 1900-luvun alkupuolella; juutalaisten osuus oli suuri väestöstä. Vuonna 1942 saksalaisjoukot tappoivat enemmistön eli noin 3 800 kaupungin asukasta. Sotien jälkeen Dzisna väkiluku on pysynyt alle 2500 asukkaassa.
Dzisnan pikkukaupunki sijaitsee Itämereen laskevan Väinäjoen rannalla Mjoryn piirissä Vitsebskin alueella Valko-Venäjän pohjoisosissa. Lähimmät suuremmat kaupungit ovat Navapolatsk ja Polatsk, jotka sijaitsevat vesitse tai maanteitse (P14 kantatietä) noin 30 ja 40 kilometriä Dzisnasta itään. Kaupungista on (ainakin ollut kesäaikaan) lossi- tai lauttayhteys Väinäjoen pohjoispuolelle.
Valtatie 5 (Viro)
Valtatie 5 kulkee Viron poikki Pärnusta Rakvereen. Se alkaa valtatieltä 4 ja kulkee Vändran, Türin, Paiden, Tapan, Kadrinan ja Rakveren kaupungin kautta Rakveren kunnan Sõmeruun valtatielle 1. Valtatie on 184,6 kilometriä pitkä.
Valtatie 5 kulkee seuraavien maakuntien ja kuntien läpi:
Valtatie 6 (Viro)
Valtatie 6 kulkee Valgan keskustasta Hummulin, Tõrvan, Karksi-Nuian, Abja-Paluojan, Tihemetsan ja Kilingi-Nõmmen kautta Pärnun eteläpuolelle Häädemeesten kunnan Reiun kylään valtatielle 4. Tie kulkee Valgan pohjoispuolella noin 10 kilometrin matkan aivan Latvian rajan tuntumassa. Valtatie on 124,8 kilometriä pitkä.
Valtatie 6 kulkee kolmen maakunnan ja seuraavien kuntien kautta:
Stereo Junks!
Stereo Junks! on Helsingissä perustettu rock-yhtye, joka toimi vuosina 2003-2010. Yhtyeen kokoonpanon muodostivat laulaja Anzi Destruction, kitaristi Deville, rumpali Mr. Kunt sekä espanjalainen kitaristi Charly ja japanilainen basisti Sohei Murakami. Yhtyeen musiikissa yhdisteltiin hard rockia ja glam rockia sekä industrial musiikin konemaailmaa. Alkuaikojen soundi oli enemmän garage rock painotteista. Stereo Junks! keikkaili Suomessa, Englannissa, Saksassa, Ranskassa, Espanjassa ja jopa Intiassa.
Anzi Destruction
Anzi Destruction (oik. Antero Tapani Koskikallio) on suomalainen rockmuusikko. Hänet tunnetaan Stereo Junks! (2003–2010) ja The Salvation (2010–) yhtyeiden laulajana. Vuonna 2001 Anzi julkaisi kaksi soolo-EP:tä "Shoot I" ja "Shoot II". Hän soitti myös kitaraa Plastic Tears -yhtyeessä 1990-luvun lopulla. Anzi tunnetaan energisistä ja villeistä lavaesiintymisistä, joihin on lukeutunut muun muassa tulennielentää. Huhtikuussa 2011 ilmestyi Anzi Destructionin sooloalbumi "High Clash Motherf***er"
Anzi Destruction oli vuosina 2010–2012 naimisissa kirjailija Katariina Sourin kanssa.
Valtatie 7 (Viro)
Valtatie 7 kulkee Kaakkois-Virossa Latvian vastaiselta rajalta, Muratin raja-asemalta Misson kautta Venäjän vastaiselle rajalle, Luhamaan raja-asemalle. Tie on osa Budapestin ja Pihkovan välistä E77-eurooppatietä. Valtatie on 22,0 kilometriä pitkä.
Valtatie 7 kulkee seuraavien maakuntien ja kuntien kautta:
Valtatie 8 (Viro)
Valtatie 8 kulkee Tallinnasta Keilan kautta Paldiskiin. Valtatie on 47,2 kilometriä pitkä.
Keilan ja Paldiskin välinen osuus on Eurooppatietä E265.
Valtatie 8 kulkee seuraavien maakuntien ja kuntien kautta:
Valtatie 9 (Viro)
Valtatie 9 kulkee Länsi-Virossa Sauen kunnan Ääsmäestä valtatieltä 4 Haapsalun kautta Rohukülan satamaan, josta on lauttayhteys Hiidenmaalle. Valtatie on 81,0 kilometriä pitkä.
Valtatie 9 kulkee seuraavien maakuntien ja kuntien kautta:
Valtatie 10 (Viro)
Valtatie 10 kulkee Länsi-Virossa Lääne-Nigulan Rististä valtatieltä 9 Lihulan kautta Virtsun satamaan ja lauttayhteyden jälkeen Muhun saaren poikki Saarenmaalle Kuressaareen. Valtatie on 143,7 kilometriä pitkä.
Pärnumaan Virtsun ja Saarenmaan Kuivastun välillä kulkee lautta, jonka korvaamista sillalla on suunniteltu. Uudesta sillasta tulisi Viron pisin silta. Vaihtoehto sillalle on tunneli.
Valtatie 10 kulkee seuraavien maakuntien ja kuntien kautta:
Valtatie 11 (Viro)
Valtatie 11 eli Tallinnan kehätie () alkaa valtatieltä 1 Tallinnan itäpuolelta Väosta ja kulkee Jürin, Sakun ja Sauen kautta Keilaan valtatielle 8. Tie yhdistää Tallinnasta lähtevät valtatiet numeroiltaan 1, 2, 4 ja 8. Valtatie on 38,2 kilometriä pitkä.
Tie on osa Eurooppatietä E265.
Valtatie 11 kulkee seuraavien maakuntien ja kuntien kautta:
ESBL
ESBL (Extended Spectrum Beta-Lactamase) tarkoittaa laajakirjoista beetalaktamaasientsyymiä.
Tietyt gramnegatiiviset suolistobakteerit tuottavat ESBL-entsyymiä. ESBL-entsyymi pilkkoo mikrobilääkkeitä ja sitä tuottava bakteeri on näin vastustuskykyinen yleisimmin käytetyille antibiooteille. ESBL-ominaisuuteen voidaan usein siis liittää moniresistenttisyys. Tätä ominaisuutta on tavallisimmin todettu Escherichia coli- ja Klebsiella-bakteerilajeilla. Ihmisen normaaliin suoliston bakteerikasvustoon kuuluvat E. coli ja Klebsiella ovat tavallisimpia virtsatieinfektioiden aiheuttajia. Nämä bakteerit voivat aiheuttaa myös sappirakon tai umpilisäkkeen tulehduksia. ESBL-kannat eivät eroa tavanomaisista E. coli tai Klebsiella-bakteereista, kun tarkastellaan niiden taudinaiheuttamiskykyä. ESBL-bakteeri voi jäädä osaksi suoliston normaalia bakteerikasvustoa. Kantajuus voi olla oireetonta ja (puolivuotta-useita vuosia) pitkäkestoista.
ESBL-kannat voivat levitä kosketustartuntana. ESBL ominaisuus voi levitä bakteerilajista toiseen. Mikrobilääkehoito on tärkein riskitekijä ESBL-bakteerin aiheuttaman infektion saamisessa, koska mikrobilääkitys antaa kasvuedun vastustuskykyisille bakteerikannoille. Riskitekijöitä ovat myös ikä ja laitoshoito, mutta ESBL-kantoja tavataan nuoriltakin henkilöiltä. Osa ESBL-kannoista on todennäköisesti peräisin ulkomailta (muun muassa Etelä-Euroopassa ESBL-kannat ovat yleisiä).
ESBL-entsyymit pystyvät hydrolysoimaan kolmannen polven kefalosporiineja (esimerkiksi kefotaksiimi) ja monobaktaameja (atstreonaami). Yleensä ne kykenevät hajottamaan myös penisilliinejä sekä ensimmäisen ja toisen polven kefalosporiineja.
ESBL todettiin ensimmäisen kerran Saksassa 1982. Alkuun sitä löydettiin vain sairaaloista, mutta vuodesta 2000 alkaen sitä on todettu muuallekin kuin hoitolaitoksissa, ja syynä pidetään tuotantoeläimien E. colia ja salmonellaa. Ihmisillä sitä on esimerkiksi Ruotsissa todettu enenevässä määrin 2000-luvun ensi vuosikymmenen lopulla.
Kreikkalainen salaatti (kirja)
Kreikkalainen salaatti on Kauko Röyhkän 14. kaunokirjallinen teos. Se ilmestyi Liken julkaisemana elokuussa 2011.
Miss Farkku-Suomi (kirja)
Miss Farkku-Suomi on Kauko Röyhkän yhdeksäs kaunokirjallinen teos. Se ilmestyi Liken julkaisemana elokuussa 2003.
Romaanin päähenkilönä on Välde, joka inhoaa koulua ja koulukavereita. Hän haluaa oman bändin ja tulla kuuluisaksi. Mutta eniten hän haluaa Piken (Pirjon) - kaupungin kauneimman tytön. Pike voittaa Suosikin kauneuskilpailun ja valitaan Miss Farkku-Suomeksi. Väldelle jää vain Lou Reed ja kaupungin ahdasmieliset piirit. Pian hänet kuitenkin otetaan mukaan aloittelevaan bändiin, ja Välde iskee silmänsä myös kolmekymppiseen boheemitaiteilija Karaan, tavoittamattomaan ”kaislikkonaiseen”. Lohtua rakkaudenkaipuuseen antaa myös Katja, Piken 13-vuotias pikkusisko.
Röyhkä julkaisi samoihin aikoihin kirjan kanssa myös samannimisen levyn, mikä sisältää monia kirjassa mainittuja kappaleita. Kirjasta on myös tehty elokuva, joka ilmestyi elokuussa 2012.
Friends (Dionne Warwickin albumi)
Friends on yhdysvaltalaisen laulaja Dionne Warwickin studioalbumi vuodelta 1985. Sen on kustantanut Arista Records.
Albumin tunnetuin on avauskappale "That's What Friends Are For", jossa mukana ovat Elton John, Gladys Knight ja Stevie Wonder. Kyseessä on hyväntekeväisyyssingle, jolla kerättiin rahaa AIDS-tutkimuksiin.
Säveltäjänimenä tälläkin albumilla on Dionne Warwickin monivuotinen yhteistyökumppani Burt Bacharach.
Tie 12 (Viro)
Kantatie 12 kulkee Pohjois-Virossa kantatieltä 13 valtatielle 2. Se alkaa Anijan kunnan Partsaaren kylästä ja kulkee Kehran kaupungin kautta Kosen pienkauppalaan. Tien pituus on 36,8 kilometriä.
Kantatie 12 kulkee seuraavien maakuntien ja kuntien alueella:
Tie 13 (Viro)
Kantatie 13 kulkee Pohjois-Virossa valtatieltä 1 Jõelähtmen kunnan Jägalan kylästä Aegviidun kautta Järvan kunnan Käraveteen valtatielle 5.
Kantatie 13 kulkee seuraavien maakuntien ja kuntien kautta:
La Vie en rose
La Vie en rose, (suom. Ruusuinen elämä, suomenkielisessä tekstissä Ruusuinen hetki) on ranskalainen laulu, jonka on sanoittanut Edith Piaf ja säveltänyt Louiguy vuonna 1946. Laulun esitti alun perin Piaf. Laulusta tuli suosittu, ja monet muut laulajat ovat levyttäneet sen eri kielillä. Kappaleelle myönnettiin Grammy-palkinto vuonna 1998.
Tie 14 (Viro)
Kantatie 14 on Kosen ja Hagudin välinen tie Keski-Virossa. Tie kulkee kantatieltä 12 Habajan ja Juurun kautta kantatielle 15.
Kantatie 14 kulkee seuraavien maakuntien ja kuntien kautta:
Epitrokoidi
Epitrokoidi (engl. Epitrochoid) on trokoidi joka kiertää kehän ulkopuolella. Kaavassa "R" tarkoittaa sisempää ympyrää, "r" ulkoista ympyrää ja "d" piirtävän pisteen etäisyyttä ulkoisen kehän keskipisteestä.
Epitrokoidin kulmien lukumäärä:
Jos "N" on kokonaisluku niin käyrä sulkeutuu ensimmäisen kierroksen päätteeksi. Tällöin:
Jos "N" on irrationaaliluku, ympyrä ei koskaan sulkeudu.
Epitrokoidin Parametriesitys on:
Epitrokoidin Polaariesitys on:
Epitrokoidin erikoistapauksia ovat Pascalin limaçon jossa "R = r" ja Episykloidi jossa "d = r".
Tunnetuin epitrokoidin sovellus on wankelmoottorin kammio (kaksikulmainen epitrokoidi), jolloin R = 2 * r.
Planeettojen kiertoradat olivat Ptolemaioksen maakeskisessä maailmankuvassa epitrokoideja.
Tunnettu valolelu Spirografi lähettää valojuovia jotka ovat joko epitrokoideja tai trokoideja .
Aurinkomyrsky (elokuva)
Aurinkomyrsky on Åsa Larssonin palkittuun esikoisdekkariin "Aurinkomyrsky" perustuva ruotsalainen elokuva. Se kertoo tukholmalaisesta juristista, joka palaa lapsuutensa Kiirunaan ja tapaa jälleen väkeä nuoruutensa seurakunnasta. Hänet kutsui takasin lapsuudenystävä, jonka veli on löydetty kuolleena.
Elokuva on saanut ikärajan K-15, sillä siinä on yksityiskohtaista väkivaltaa ja väkivallan uhkaa, joka kohdistuu myös lapsiin.
Tie 15 (Viro)
Kantatie 15 on pohjois–etelä-suuntainen 97-kilometrinen maantie Pohjois-Virossa. Tie alkaa Tallinnan Nõmmestä valtatieltä 4 "Viljandi maanteen" nimellä. Se ylittää valtatien 11 Luigessa ja kulkee Kohilan, Hagudin, Raplan, Kehtnan, Lellen ja Kärun kautta Türiin valtatielle 5.
Kantatie 15 kulkee seuraavien maakuntien ja kuntien kautta:
Tie 17 (Viro)
Kantatie 17 kulkee Pohjois-Virossa Keilan kaupungista valtatieltä 8 (Tallinna–Paldiski) Vasalemman, Rummun ja Padisen kautta Haapsalun itäpuolelle valtatielle 9.
Kantatie 17 kulkee seuraavien maakuntien ja kuntien alueella:
Naisten suurpujottelu alppihiihdon maailmanmestaruuskilpailuissa 2011
Naisten suurpujottelu alppihiihdon maailmanmestaruuskilpailuissa 2011 järjestettiin 17. helmikuuta Kandahar-rinteessä. Kilpailuun osallistui 116 urheilijaa 48 eri maasta.
Tie 18 (Viro)
Kantatie 18 kulkee Pohjois-Virossa Keilan kaupungin länsipuolella Lääne-Harjun kunnassa Leholan kylästä kantatieltä 17 Niitväljan kylään valtatielle 8. Tien pituus on 4,7 kilometriä.
Kantatie 18 kulkee seuraavien maakuntien ja kuntien alueella:
Karl Hedman
Karl Hedman on suomalainen balettitanssija. Hän aloitti balettiopintonsa Sonja Tammelan johdolla 1958 Suomen Kansallisoopperan balettikoulussa, jossa hän oli 1958–1968. Käynyt kursseja mm. Genevessä, Pariisissa, New Yorkissa ja Kööpenhaminassa.
Hedman työskenteli aluksi freelance-tanssijana Elsa Sylvesterssonin, Margaretha von Bahrin ja muiden teoksissa. Hän teki pääroolin Airi Säilän ja Seija Simosen yhteisproduktiossa "Prinsessa Ruusunen" (syksy 1971).
Hedman oli kiinnitettynä Suomen Kansallisbalettiin 1973–1996. Hänen keskeisiä pääroolejaan ovat olleet mm. "Tumma" (1977), "Heijastuksia" (1985) ja "Kamelianainen" (1988). Hedmanin sivuroolisuorituksista muistetaan erityisesti hänen esittämä narri.
Hedman työskenteli myös ulkomailla Göteborgin Stora Teaternissa 1969–1971, Tukholman Cullberg Balletissa 1977 ja 1979–1980. Hän opetti Into Lätin kanssa flamencoa Tallinnan Karaktääri-instituutissa 1971. Hedman on opettanut myös Sergei Golovinen harjoitusmetodin pohjalta contemporary dans -treenausta 1994–1996, karaktääritansseja aikuisille 1994–1996, balettia nuorille 1997, mustalaistansseja 1998 ja balettia aikuisille vuodesta 2008 lähtien.
Hedman aloitti Suomen Kansallisoopperan koulutusproduktiot (vetäjinä Ritva Kuoppamäki ja Arja Saukkonen) vuonna 1994, työskenteli ohjaajana ja koreografina Kansallisoopperan koulutusproduktioissa 1994–1996.
Hän osallistui taiteiden väliseen "Tervetuloa meille" -projektiin Helsingissä 2006.
Vuonna 1988 Hedmanille myönnettiin Philip Morris -säätiön Tanssin kukka -palkinto Alainin roolista "Kamelianaisessa".
Fyyralyyra
Fyyralyyra oli jyväskyläläinen yhtye, joka yhdisteli soitossaan suomalaista kansanmusiikkia, jazzia, ragtimea, kreikkalaista busukimusiikkia, intialaista musiikkia ja popvaikutteita. Se nousi suosioon vuoden 1976 aikana ja teki albumin RCA-levymerkille.
Alun perin Fyyralyyrassa oli nimensä mukaisesti neljä jäsentä. Alkuvuodesta 1978 jäseniä oli kuusi, ainoana alkuperäisenä Hannu Lehtoranta.